**Nr. 12**

Në lidhje më kërkesën tuaj për informacion mbi detyrimin që ka enti menaxhues i aeroportit mbi ndarjen e llogarive të të ardhurave dhe shpenzimeve që lidhen me ground handling, në zbatim të Ligjit Nr.96/2020 Kodi Ajror i RSH” si dhe Udhëzimit të Ministrit Nr.834/2018 “Për hyrjen në tregun e shërbimeve të përpunimit në tokë në aeroportet e RSH”, ju informojmë sa më poshtë vijon:

***Pyetje 1.*** *“Enti menaxhues i aeroportit duhet të bëjë një ndarje të llogarive të të ardhurave dhe shpenzimeve që lidhen me ground handling services? Apo është e mjaftueshme vetëm ndarja e llogarive të të ardhura?”*

Referuar nenit 4 të Udhëzimit të Ministrit Nr. 834/2018, Enti menaxhues duhet të bëjë një ndarje rigoroze të llogarive të aktiviteteve të shërbimit në tokë nga llogaritë e aktiviteteve të tjera, në përputhje me praktikat në fuqi.

Pasqyra fitim humbje (P&L) ështe pasqyra financiare që përmbledh të ardhurat dhe shpenzimet e bëra gjatë një periudhe të caktuar për aktivitetet e përpunimt në tokë. Ajo mat se sa mirë kompania menaxhon pozicionin e saj të parave të gatshme, çka do të thotë se sa mirë kompania gjeneron para për të paguar këto shërbime.

Më tej, në zbatim të bazës ligjore të sa më sipër cituar, brenda 6 mujorit të parë të vitit pasardhës një auditues i pavaruar i çertifikuar duhet të kontrollojë nëse kjo ndarje e llogarive është kryer dhe gjithashtu audituesi i pavarur kontrollon mungesën e lëvizjeve financiare ndërmjet aktiviteteve të shërbimeve të përpunimit në tokë dhe funksioneve të tjera të tij. Një kopje i këtij raporti së bashku me informacionin analitik të të dhënave të këtyre llogarive i vihet në dispozicion Autoritetit të Aviacionit Civil.

Referuar neni 4 të Udhëzimit të Ministrit Nr.834/2018, kompania në pëmbushje të sa më sipër duhet të grantojë që nuk ka transferime të flukseve financiare midis aktiviteteve të tjera të entit menaxhues të aeroportit dhe aktivitetit të shërbimit të përpunimit në tokë.

***Pyetje 2.*** *Ndarja e shpenzimeve që janë të një natyre të përgjithshme dhe administrative, që u shërbejnë të dy aktiviteteve atij aeroportual dhe graund handling, si përshembull pagat e drejtuesve të kompanisë, shërbimet juridike, shërbimet kontabile ej.. a mund të alokohen në aktivitetitn e GH duke përdorur factor alokues (si në kontabilitet kosto duke bërë alokimin sipas faktorit shkaktues të shpenzimit )? Apo këto llogari që janë të një natyre të përgjithshme dhe u shërbejnë të dy aktiviteteve atij Al dhe GH duhet të mos përfshihen në shpenzimet që alokohen tek ground handling)?*

Aneksi i Udhëzimit të Ministrit 834/2018 paraqet listën e shërbimeve të përpunimit në tokë. Metodologjia e mbajtjes së kësaj llogarie është ajo mbi ndarjen e kostot dhe analizon ato kosto që do të shkaktohen nga/realizohen për një aktivitet të veçantë. Qëllimi është të indetifikohen të gjitha kostot që mund të klasifikohen si kosto të shërbimeve të përpunimit në tokë. Të gjitha kostot e referuara si kosto të shërbimeve të përpunimit në tokë (GH) dhe kosto e aeroportit(Al) duhet të alokohen në aktivitetet e veçanta me të cilat lidhen duke përdorur një bazë të përshtatshme.

Pas analizës së e zërave të Librit të Madh/General Ledger(GL) bëhet alokimi në njërën nga kategotitë (kosto Aeroporti, (AI) ose kosto të Shërbimeve të Përpunimit në Tokë –Ground Handling (GH) ose kosto për të dyja. Pas ndarjes identifikohet faktori i duhur i alokimit (koefiçenti i shpërndarjes) për ato kosto të referuara si Al dhe GH. Koeficenti i shpërndatjes zbatohet vetëm për ato zëra të klasifikuar si pjesë e shërbimeve të përpunimit në tokë dhe të aeroportit (GH dhe Al).

Lidhur me shpenzimet për pagat dhe shpenzimet për kontributet, apo të tjera administrative, apo shpenzime të veçanta të amortizimit për aktivet afatgjata materiale, identifikon ato shpenzime që janë të lidhura drejtpërdrejtë me kostot e shërbimeve të përpunimit në tokë të tilla si ngarkesa (*cargo*) dhe shërbimeve të përpunimit në tokë (GH) dhe aeroportit (Al), si dhe ato shpenzime të cilat janë të lidhura në mënyrë indirekte me kostot e shërbimeve të përpunimit në tokë të tilla si pagat, kontributet dhe shpërblimet ekzekutive. Të gjitha kostot për këto shërbime duhet të alokohen në aktivitete të veçanta me të cilat lidhen duke përforur një bazë të përshtatshme referuar faktorëve të kostos dhe koefiçentit të shpërndarjes.

**Autoriteti i Aviacionit Civil**